Vlastimil Vondruška

PhDr. **Vlastimil Vondruška**, CSc. (* 9. máj 1955, Kladno), je český historik, publicista a spisovateľ, autor najmä historických detektívok a románov. V minulosti publikoval aj pod pseudonymom **Jan Alenský**. Jeho knihy dlhodobo patria k najpožičiavanejším v českých knižniciach. V 80. tokoch pôsobil ako riaditeľ historickej časti Národného múzea a po roku 1989 sa vyše 10 rokov venoval výrobe historického skla. Okrem literatúry sa vyše 20 rokov venuje aj horolezectvu. Vondruška taktiež zvykne stvárňovať postavu univerzitného majstra v jeho divadelnej hre Dekameron.

## Životopis

Vlastimil Vondruška sa narodil v roku 1955 v Kladne. Po absolvovaní gymnázia v rodnom meste v roku 1974 začal študovať históriu a etnológiu na Filozofickej fakulte Karlovej univerzity v Prahe, ktorú v roku 1979 ukončil. Následne pôsobil v Československej akadémii vied v Ústave pre etnografiu a folkloristiku, kde v roku 1983 ukončil svoju vedeckú ašpirantúru. V roku 1983 nastúpil do Národného múzea v Prahe, kde sa v nasledujúcom roku stal riaditeľom Historického múzea Národného múzea. Na tejto pozícii pôsobil až do Nežnej revolúcie. V rokoch 1988 – 1990 pôsobil aj v redakčnej rade Časopisu Národného múzea.

V 90. rokoch sa Vondruška venoval podnikaniu s historickým sklom. Spolu so svojou manželkou založil v roku 1997 sklárňu *Královská huť* v Doksoch. Huta za sponzorstvo viacerých kultúrnych akcií získala v roku 1999 ocenenie od ministerstva kultúry Českej republiky. Sklárstvu sa Vondruška venoval až do roku 2009. V súčasnosti Vondruška svoje skúsenosti zo sklárskeho remesla využíva pri tvorbe historickej ságy o sklárskom rode.

Literatúre sa Vondruška s prestávkami venuje od mladosti. Niektoré svoje knihy vydal pod pseudonymom Jan Alenský. Prvú knihu *Příběhy plzeňských mordů* vydal v roku 1994 vlastným nákladom. V súčasnosti Vondruška patrí k najpredávanejším a najvypožičiavanejším českým autorom, ale objavuje sa i jeho kritika.

Vondruška na svojich besedách a v médiách pomerne často vyjadruje svoje názory a prirovnáva súčasné dianie vo svete k udalostiam z histórie. Z viacerých strán sa však ozýva kritika jeho interpretácie dejín aplikáciou historických udalostí. Vondruška býva označovaný za pravicového populistu, rasistu či aj za komunistického národniara. Za svoje názory na postavenie žien v spoločnosti býva niektorými odporcami taktiež považovaný za machistu. Jeho práca so zdrojmi býva podľa Vondruškových kritikov taktiež problematická.

Ďalším zdrojom Vondruškovej kritiky z niektorých kruhov je jeho vystupovanie proti moslimským migrantom, podpora prezidenta Miloša Zemana, kritika Európskej únie a elít. Veľkej kritiky sa dočkala najmä jeho kniha *Breviář pozitivní anarchie*.

## Vybrané publikácie

### Dráma
* *Ještě že nejsem kat* (2004), stredoveký ľúbostný príbeh s detektívnou zápletkou  odohrávajúci sa v 16. storočí
* *Gaudeamus konšelé aneb O potulných hercích, režisérovi a jedné radnici* (2010)
* *Vínem proti pohanství aneb staročeský Dekameron* (2016), hra odohrávajúca sa v stredovekom šenku, kde sa stretne univerzitný profesor prenasledovaný inkvizíciou a skupina chudobných trubadúrov

### Próza, Historické detektívky

#### Séria Hříšní lidé Království českého
Cyklus historických detektívok s kráľovským prokurátorom Oldřichom z Chlumu z čias vlády kráľa Přemysla Otakara II.

* *Dýka s hadem* (2002)
* *Zdislava a ztracená relikvie* (2003)
* *Záhada zlaté štoly* (2003)
* *Adventní kletba* (2004)
* *Znamení rožmberské růže* (2004)
* *Vražda v ambitu* (2005)
* *Olomoucký bestiář* (2006)
* *Strážce boleslavského mystéria* (2007)
* *Román o růži* (2008)
* *Znamení Jidáš* (2009)
* *Pečeť smrti* (2009)
* *Tajemství abatyše z Assisi* (2010)
* *Apage Satanas* (2010)
* *Prokletí brněnských řeholníků* (2011)
* *Podivná svatba na Lichnic* (2012)
* *Králův dluh* (2012)
* *Msta písecké panny* (2013)
* *Smrt ve Vratislavi* (2014)
* *Ďáblův sluha* (2014)
* *Zločin na Bezdězu* (2015)
* *Nitranská brána smrti* (2016) – vyšla aj v slovenčine ako *Nitrianska brána smrti*                                                                                            
* *Vzpoura goliardů* (2017)
* *Dračí náhrdelník* (2018)
* *Právo první noci* (2019)
* *Duch znojemských katakomb* (2019)
* *Pomsta bílého jednorožce* (2020)
* *Spiknutí oběšenců* (2021)

Knihy s Oldřichom z Chlumu mimo hlavnej série:

* *Jménem krále* (2009) – samostatné vydanie poviedky *Osudný turnaj* z knihy *Vražda v ambitu* pri príležitosti premiéry podľa poviedky natočeného rovnomenného filmu
* *Krev na kapradí* (2013)
* *Oldřich z Chlumu – román a skutečnost* (2015) – opis zákulisia autorovho života, práce s prameňmi, životopis Oldřicha z Chlumu a historické fakty týkajúce sa príbehu, okrem toho kniha obsahuje niekoľko poviedok o menej známych etapách života Oldřicha z Chlumu.

#### Séria Letopisy královské komory
Cyklus detektívnych príbehov s pisárom kráľovskej komory Jiřím Adamom z Dobronína, ktoré sa odohrávajú v druhej štvrtine 16. storočia.

* *Letopisy královské komory I.*, obsahuje poviedky *Plzeňské mordy*, *Nepohřbený rytíř* a *Případ s alchymistou*
* *Letopisy královské komory II.*, obsahuje poviedky *Falešný tolar*, *Tichý jazyk* a *Boskovická svodnice*
* *Letopisy královské komory III.*, obsahuje poviedky *Trpké víno* a *Klášterní kostnice*
* *Letopisy královské komory IV.*, obsahuje poviedky *Velhartické pastorále* a *Vražda v lázních*
* *Letopisy královské komory V.*, obsahuje poviedky *Poslední cantilena* a *Tajemství Tudorovců*
* *Letopisy královské komory VI.*, obsahuje poviedky *Otrávený pohár* a *Smrt mučednice*
* *Letopisy královské komory VII.*, román *Osmanský tábor*
* *Letopisy královské komory VIII.*, román *Ulička hanby*
* *Letopisy královské komory IX.*, román *Mrtvý posel*
* *Letopisy královské komory X.*, román *Jáchymovští démoni*
* *Letopisy královské komory XI.*, román *Dobroninské morytáty*
* *Letopisy královské komory XII.*, román *Jičínské pole mrtvých*
* *Letopisy královské komory XIII.* román *Mstitel z Jenštejna*

### Historická próza

#### ''Přemyslovská epopej'' (2011 – 2013)
Štvordielna epopeja o živote posledných přemyslovských kráľov opisujúca zhruba roky 1190 – 1306.

* *I. Velký král Přemysl I. Otakar*
* *II. Jednooký král Václav I.*
* *III. Král rytíř Přemysl II. Otakar*
* *IV. Král básník Václav II.*

#### ''Husitská epopej'' (2014 – 2018)
Sedemdielna epopej o rode Prokopovcov, ktorá sa odohráva v priebehu rozmachu husitského hnutia, opisuje roky 1400 – 1585.

* *I. 1400-1415 - Za časů krále Václava IV*
* *II. 1416-1425 - Za časů hejtmana Jana Žižky*
* *III. 1426-1437 - Za časů císaře Zikmunda*
* *IV. 1438-1449 - Za časů bezvládí*
* *V. 1450-1460 - Za časů Ladislava Pohrobka*
* *VI. 1461-1471 - Za časů Jiřího z Poděbrad*
* *VII. 1472-1485 - Za časů Vladislava Jagellonského*

#### ''Křišťálový klíč'' (2019-2021)
Štvordielna kronika sklárskeho rodu Heřmanov na pozadí života v severných Čechách v období novoveku.

* *I. Falknovská huť* (2019)
* *II. Vídeňský sen* (2020)
* *III. Jarmarečník* (2020)
* *IV. Hejnické pastorále* (2021)

#### Séria o Martinovi ze Stvolna
Séria kníh o živote českého šľachtica, ktorý putuje po stredovekej Európe a získava relikvie svätých.

* *Prodavači ostatků*
* *Zběratelé ostatků*
* *Vládcové ostatků*
* *Zloději ostatků*

### Knihy pre deti a mládež
* *Slavné bitvy českých panovníků*
* *Významná sídla české šlechty*
* *Fiorella a Bratrstvo křišťálu*
* *Fiorella a záhada mrtvého netopýra*
* *Život ve středověku*
* *Fiorella a hřbitov upírů*
* *Fiorella a dům ztracených duší*

### Vybrané odborné a populárno-náučné publikácie
* *Sklářství* (2002)
* *Intimní historie* (2007)
* *Život ve středověku* (2007)
* *Život ve staletích - 12. století - Lexikon historie* (2009)
* *Život ve staletích - 13. století - Lexikon historie* (2010)
* *Život ve staletích - 14. století - Lexikon historie* (2011)
* *Život ve staletích - 15. století - Lexikon historie* (2012)
* *Život ve staletích - 16. století - Lexikon historie* (2014)
* *Život ve staletích - 17. století - Lexikon historie* (2016)
* *Průvodce českou historií - Město*, spoločne s jeho manželkou Alenou Vondruškovou
* *Průvodce českou historií - Vesnice*, spoločne s jeho manželkou Alenou Vondruškovou
* *Průvodce českou historií - Církev*, spoločne s jeho manželkou Alenou Vondruškovou
* *Průvodce českou historií - Řemesla a výroba*, spoločne s jeho manželkou Alenou Vondruškovou

### Reflektívne diela a iná próza
* *Breviář pozitivní anarchie*, súbor názorov, komentárov a historických analýz na udalosti súčasného sveta
* *Epištoly o elitách a lidu*, voľné pokračovanie knihy *Breviář pozitivní anarchie*.
* *Kronika zániku Evropy: 1984–2054* (2019), román

## Ocenenia
Vondruška bol najvypožičiavanejším českým autorom v českých knižniciach v roku 2013, päťkrát získal *Cenu čtenářů* nakladateľstva MOBA, v ktorom mu vychádza väčšina jeho beletrie. Za svoju prácu získal Vlastimil Vondruška viacero ocenení:

* 2006 – *Zlatá stuha IBBY* v kategórii *Literatúra faktu a umeleckonaučná a náučná literatúra pre mládež* za knihu *Významná sídla české šlechty* od českej sekcie Medzinárodného združenia pre detskú knihu
* 2016 – *Cena Unie českých spisovatelů*
* 2016 – cena *Český bestseller* na medzinárodnom knižnom veľtrhu Svet knihy za najpredávanejšiu novinku *Husitská epopej II.*
* 2016 – diplom od Menzy Českej republiky ako osoba nominovaná na *Čestné uznanie*
* 2017 – *Kramériova cena* za tlačenú publicistiku od Asociácie nezávislých médií
* 2017 – štátne vyznamenanie Českej republiky *[[Medaila Za zásluhy|Medaila Za zásluhy I. stupňa]]* od prezidenta Českej republiky

## Referencie

Kategória:Českí spisovatelia
Kategória:Českí historici
Kategória:Českí spisovatelia románov
Kategória:Spisovatelia detektívok
Kategória:Českí spisovatelia pre deti a mládež
Kategória:Nositelia Medaily Za zásluhy (Česko)
Kategória:Absolventi Filozofickej fakulty Karlovej univerzity
Kategória:Osobnosti z Kladna